APSTIPRINĀTAS

ar Valsts policijas koledžas

pavēli Nr. 527

|  |
| --- |
| 09.08.2022 |

**Vadlīnijas par Valsts policijas koledžas**

**Kadetu nodaļas kadetu pieteikšanās un atlases kārtību**

**dalībai Valsts policijas koledžas īstenotajās**

**Eiropas Savienības Erasmus+ programmas projektu aktivitātēs,**

**ārvalstu starptautiskajos pasākumos vai mācībās**

1. Vadlīnijas par Valsts policijas koledžas (turpmāk – Koledža) Kadetu nodaļas kadetu pieteikšanās un atlases kārtību dalībai Koledžas īstenotajos Eiropas Savienības Erasmus+ programmas (turpmāk – Erasmus+ programma) projektu aktivitātēs, ārvalstu starptautiskajos pasākumos vai mācībās (turpmāk – Pieteikšanās un atlases kārtība) nosaka:
   1. Koledžas Kadetu nodaļas kadetu pieteikšanās kārtību dalībai Koledžas īstenotajās Erasmus+ programmas projektu aktivitātēs, ārvalstu starptautiskajos pasākumos vai mācībās, izņemot sporta pasākumus;
   2. Koledžas Kadetu nodaļas kadetu atlases kārtību dalībai Koledžas īstenotajās Erasmus+ programmas projektu aktivitātēs, ārvalstu starptautiskajos pasākumos vai mācībās, izņemot sporta pasākumus.
2. Vadlīniju mērķis un uzdevumi:
   1. sniegt Koledžas Kadetu nodaļas kadetiem iespēju piedalīties Koledžas īstenotajos Erasmus+ programmas projektu aktivitātēs, starptautiskajos pasākumos vai mācībās (turpmāk – Pasākumi), izņemot sporta pasākumus ;
   2. nodrošināt Koledžas Kadetu nodaļas kadetu padziļinātu teorētisko un praktisko zināšanu apguvi vai pilnveidošanu, starptautiskās pieredzes iegūšanu un apmaiņu, veicināt svešvalodu apguvi;
   3. sniegt informāciju par Latviju un tās iedzīvotājiem (vēsture, valoda, sabiedrība, kultūra, nacionālās vērtības u.tml.);
   4. sniegt informāciju par Latvijas Valsts policijas uzdevumiem un funkcijām, tās struktūru;
   5. sniegt informāciju par Koledžas izveidošanas vēsturi, struktūru, izglītības programmām un to īstenošanas nosacījumiem, iegūstamo izglītības līmeni un kvalifikāciju, izglītojamo skaitu, izglītojamo pasākumiem un aktivitātēm u.tml.
3. Pieteikšanās kārtība un iesniedzamie dokumenti:
   1. Koledžas Kadetu nodaļas kadetu pieteikšanās dalībai Pasākumos ir brīvprātīga, ievērojot šajās vadlīnijās paredzēto kārtību.
   2. Koledžas Profesionālās pilnveides nodaļas Starptautiskās sadarbības grupas nodarbinātais (turpmāk – nodarbinātais), saņemot informāciju par Pasākumu, sagatavo publikācijas projektu, nosaka dokumentu iesniegšanas kārtību un saskaņo to kārtību ar Koledžas direktora vietnieku (dienesta un administratīvajos jautājumos) un/vai Koledžas direktora vietnieku (studiju un mācību jautājumos).
   3. Koledžas Kadetu nodaļas kadets (turpmāk – Pretendents) pieteikumu dalībai Pasākumā (pielikums) iesniedz nodarbinātajām publikācijā noteiktajā termiņā un kārtībā.
4. Atlases kritēriji:
   1. Konkursā drīkst piedalīties Pretendents, kas ir iesniedzis pieteikumu, un atbilst Pretendenta prasībām (**pieteikuma iesniegšanas dienā**):
      1. pretendenta sekmju vidējais vērtējums ir vismaz 7 balles pēc 10 ballu vērtēšanas skalas;
      2. nav studiju (mācību) parādi;
      3. nav spēkā esoši ētikas normu vai disciplīnas pārkāpumi, kā arī nav uzsāktas (ierosinātas) lietas par ētikas normu vai disciplīnas pārkāpumiem;
      4. svešvalodā ir atbilstošas verbālās komunikācijas spējas un vidējais vērtējums šajā studiju kursā/mācību priekšmetā ir vismaz 7 balles pēc 10 ballu vērtēšanas skalas;
      5. pretendentam ir iegūta B kategorijas autovadītāja apliecība, kas tiks uzskatīta par priekšrocību.
   2. Atlasē nedrīkst piedalīties Pretendents, kuram Pasākuma norises laiks sakrīt ar Koledžas izglītības programmā paredzēto prakses laiku Valsts policijas struktūrvienībās, vai ir paredzēts kvalifikācijas eksāmens vai valsts noslēguma pārbaudījums.
5. Atlases kārtība:
   1. Divu nedēļu laikā pēc pieteikšanās perioda beigām notiek Pretendentu atlase.
   2. Pretendentu atlasi veic ar Koledžas direktora pavēli apstiprināta Atlases pastāvīgā komisija (turpmāk – Komisija) šādā sastāvā: Koledžas Izglītības koordinācijas nodaļas pārstāvis, Kadetu nodaļas pārstāvis un Profesionālās pilnveides nodaļas nodarbinātais. Komisijas sastāvu apstiprina uz katru akadēmisko gadu.
   3. Komisijas priekšsēdētājs nodrošina Komisijas darba un pieņemto lēmumu protokolēšanu.
   4. Atlases komisija izvērtē Pretendentus un sniedz priekšlikumus apstiprināšanai rezolūcijas veidā Koledžas direktoram.
6. Atlases rezultātus Pretendentiem paziņo elektroniski piecu darbdienu laikā pēc Koledžas direktora lēmuma pieņemšanas.
7. Pēc Pasākuma piecu darba dienu laikā Pretendents iesniedz nodarbinātajam pieredzes stāstu ar fotogrāfijām publicēšanai Koledžas mājaslapā un sociālajos tīklos.
8. Gadījumos, kad Pretendenta dalība Pasākumā ir saistīta ar ārvalstu komandējumu un Valsts policija atsaka apmaksāt komandējuma izdevumus, Koledža nenes atbildību par Valsts policijā pieņemtajiem lēmumiem.

Pielikumā – pieteikuma veidlapa dalībai Pasākumā uz 1 (vienas) lp.

Direktora p.i. Z.Pumpure

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Pielikums

Pieteikums dalībai Pasākumā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(publikācijā norādītais Pasākums)

1. Pretendenta personas dati un kontaktinformācija:

|  |  |  |  |
| --- | --- | --- | --- |
| Vārds: |  | Uzvārds: |  |
| Valsts policijas koledžas struktūrvienība un amats, studiju (mācību) grupas numurs |  | | |
| Dzimšanas datums |  | | |
| Dzīvesvieta |  | | |
| Kontakttālrunis |  | Elektroniskais pasts: |  |
| Kontaktpersona |  | | |
|  |  | | |

1. Svešvalodu zināšanas (ierakstīt valodu un atzīmēt ar “X” zināšanu līmeni):

|  |  |  |  |
| --- | --- | --- | --- |
| Svešvaloda: | Pamatlīmenis:  (A: 1/2) | Vidējs līmenis:  (B: 1/2) | Augsts līmenis:  (C: 1/2) |
|  |  |  |  |
|  |  |  |  |
|  |  |  |  |

1. Iepriekšējā dalība Eiropas Savienības un starptautiskajos pasākumos un mācībās (atzīmēt ar “X”):
   1. Neesmu piedalījies/usies
   2. Esmu piedalījusies/ies
   3. Pēdējā dalība (datums/mēnesis/gads/ilgums/iestāde/valsts, pasākuma nosaukums):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Iegūta B kategorijas autovadītāja apliecība (nepieciešamo apvilkt) | Jā  Nē |

**Pamatojums dalībai:**

|  |
| --- |
|  |

Datums, vieta \_\_\_\_\_\_\_\_\_\_\_\_\_\_Paraksts\_\_\_\_\_\_\_\_\_\_

Direktora p.i. Z.Pumpure

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU